
	REPUBLIKA HRVATSKA

BJELOVARSKO-BILOGORSKA ŽUPANIJA

GRAD ČAZMA

 GRADONAČELNIK


KLASA: 402-08/22-01/01
URBROJ: 2103-2-02/01-22-1
Čazma,  14.10.2022.

Na temelju članka  50. Statuta Grada Čazme («Službeni vjesnik» Grada Čazme 13/21) te sukladno Odluci o socijalnoj skrbi na području Grada Čazme te Programu javnih potreba u socijalnoj skrbi za 2022. godinu, gradonačelnik Grada Čazme donosi

O D L U K U

 o isplati financijske pomoći za umirovljenike povodom Božićnih blagdana  „Božićnice“ 

Članak 1. 

Ovom Odlukom utvrđuju se iznos pomoći, način podnošenja zahtjeva, potrebna dokumentacija i način isplate jednokratnih financijskih pomoći  za umirovljenike povodom Božićnih blagdana – „Božićnice“, sukladno sredstvima predviđenima Programom javnih potreba u socijalnoj skrbi za 2022. godinu te Odluci o socijalnoj skrbi na području Grada Čazme (članak 5., točka 8. „Pomoć umirovljenicima“).  
Članak 2. 

Pravo na  pomoć ostvaruju umirovljenici sa prebivalištem na području Grada Čazme, ukoliko ostvaruju mirovinu manju od 2.000,00 kuna mjesečno. 
Članak 3. 
Iznos jednokratne financijske pomoći iznosi 200,00 kuna po korisniku. 

Članak 4. 

Kako bi ostvarili pravo na  pomoć, umirovljenici su dužni Gradu Čazmi donijeti: 

1. Kopiju osobne iskaznice i dokument s OIB-om (ukoliko nije naveden na osobnoj iskaznici)

2. Kopiju zadnjeg odreska mirovine (tuzemna i/ili inozemna) ili izvod iz banke na kojemu je vidljiv iznos mirovine – uzimaju se u obzir ukupna primanja iz mirovinskog sustava (mirovina i zaštitni dodatak na mirovinu)

3. Popuniti Zahtjev za isplatu (koji se može dobiti u Gradskoj upravi ili na www.cazma.hr ili zatražiti putem e-maila: elvira.babic.markovic@cazma.hr). 

Rok za podnošenje zahtjeva i potrebne dokumentacije je do 01.12.2022. godine.  
Zahtjevi se podnose u Gradskoj upravi, osobno (ostaviti na porti Gradske uprave), poštom (na adresu Grad Čazma. Trg Čazmanskog kaptola 13, Čazma) ili putem e-maila elvira.babic.markovic@cazma.hr (poslati skenirani zahtjev i dokumentaciju). 
Zahtjevi podneseni izvan roka neće se uvažiti. 

Članak 5. 

Odluka o načinu i terminu isplate objavit će se naknadno putem lokalnih medija i na web stranici Grada Čazme. 
Članak 6. 


Ova Odluka stupa na snagu danom donošenja.  

    Dinko Pirak, prof. 

